<classify> THERESIA GASPER-DAR ES SALAAM TIMU ya Azam FC imeifungaAfrican Lyon mabao 3-1, katika mchezo wa Ligi Kuu Tanzania Bara na kuzidikushikilia nafasi yake ya pili kwenye msimamo wa ligi hiyo. Azam FC kwa sasawananolewa na makocha Meja mstaafu Abdul Mingange na Idd Cheche, walianza kwakasi mchezo huo, ambapo katika dakika ya sita, walipata bao la kwanzalililofungwa kwa kichwa na Obrey Chirwa,akiunganisha pasi ya Ramadhan Singano. Hata hivyo, African Lyon walijitutumua nakusawazisha bao hilo katika dakika ya 15, kupitia kwa Baraka Jafary. Azam FC waliendeleakuliandama lango la African Lyon mara kwa mara, huku wakisaka mabao zaidi. Katika dakika ya 19,Salum Abubakar Sure Boy alipiga shuti na mpira kutoka nje. African Lyon waliwezakuhimili vishindo na katika dakika ya 44, Benedictor Jacob alipiga shutilililookolewa na mabeki wa Azam FC. Timu hizo zilikwendamapumziko huku zikiwa zimetoshana nguvu kwa kufungana bao 1-1. Kipindi cha pilikilianza huku Azam FC wakifanya mabadiliko kwa kutoka Tafadzwa Kutinyu na FrankDomayo na nafasi zao kuchukuliwa na StephenKingue na Donald Ngoma. Mabadiliko hayoyaliongeza mashambulizi kwa Azam FC ambapo katika dakika ya 57, Donald Ngomaaliambaa na mpira, lakini alishindwa kufanya maamuzi na mpira kuokolewa namabeki wa African Lyon. Katika dakika ya 64, MudathirYahya aliipatia Azam FC bao la pili baada ya kuachia shuti kali lililomshindakipa wa African Lyon, Douglas Kasembo. Baada ya kuingia baohilo, Azam FC walifanya mabadiliko katika dakika ya 65 kwa kumtoa RamadhanSingano na kuingia Danny Lyanga. Azam FC waliendeleakuliandama lango la African Lyon na katika dakika ya 89, Bruce Kangwa aliipatiatimu yake bao la tatu baada ya kupiga krosi na beki wa kujifunga. Hadi dakika 90 za mchezohuo zinamalizika, Azam FC ilitoka kifua mbele kwa ushindi huo wa mabao 3-1 nahivyo kuendelea kufufua matumaini ya kuwania ubingwa huo, ikiwa nafasi ya pilikwa kujikusanyia pointi 53, katika michezo 26 iliyocheza. Azam FC inazidi kuiwekakatika hatari ya kushuka daraja African Lyon, ambayo inaburuza mkia, ikiwa napointi 21 katika michezo yake 28 iliyocheza. Yanga bado wanaongoza ligi hiyo wakiwa napointi 61, katika michezo 25 waliyocheza, huku mabingwa watetezi wa ligi hiyo,Simba wakiwa nafasi ya tatu kwa kuwa na pointi 48 katika michezo 19waliyocheza. African Lyon: Douglas Kasembo, DaudMbweni, Baraka Jafary, Rolland Msonjo, Pato Ngonyani, Jabir Aziz, Said Mtikila, Hamisi Thabit, Benedictor Jacob,Ramadhan Chombo, Awadh Salum. Azam FC: Razack Abarola,Nicholas Wadada, Bruce Kangwa, AgreyMorris, David Mwantika, Mudhathir Yahya, Salum Abubakar, Frank Domayo, Obrey Chirwa, Tafadzwa Kutinyu, Ramadhan Singano.  <topic>: michezo 